# **B.2 OBCHODNÉ PODMIENKY DODANIA PREDMETU ZÁKAZKY**

**RÁMCOVÁ ZMLUVA O ZHODNOTENÍ ODPADU**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov

medzi:

**DRŽITEĽOM ODPADU:**

Názov: **Odvoz a likvidácia odpadu a.s. v skratke: OLO a.s.**

Sídlo: Ivanská cesta 22, 821 04 Bratislava

Zastúpený: [●], [●]

[●], [●]

IČO: 00 681 300

DIČ: 2020318256

IČ DPH: SK 2020318256

Zapísaný v: Obchodnom registri Mestského súdu Bratislava III,

oddiel: Sa, vložka číslo: 482/B

Bankové spojenie: Československá obchodná banka, a.s.

IBAN: SK37 7500 0000 0000 2533 2773

Kontaktná osoba

pre odvoz odpadu:  [●]

Kontaktná osoba

pre zmluvné veci: [●]

(ďalej len „**Držiteľ odpadu**")

a

**ODBERATEĽOM:**

Názov: **[●]**

Sídlo: [●]

Zastúpený: [●]

Štát: [●]

IČO: [●]

DIČ: [●]

IČ DPH: [●]

Zapísaný v: [●],

oddiel: [●], vložka číslo: [●]

Bankové spojenie: [●]

IBAN: [●]

Kontaktná osoba

pre nakladanie s odpadom: [●]

Kontaktná osoba

pre zmluvné veci: [●]

(ďalej len „**Odberateľ**");

(Držiteľ odpadu a Odberateľ spolu ďalej len „**zmluvné strany**" a jednotlivo „**zmluvná strana**“)

(ďalej len „**zmluva**“)

**PREAMBULA**

Zmluvné strany na základe výsledku verejného obstarávania podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) na predmet zákazky „***Zhodnotenie kuchynského biologicky rozložiteľného komunálneho odpadu***“ (ďalej aj ako „K-BRO“) uzatvárajú túto zmluvu. Podrobný opis predmetu zákazky je prílohou č. 1 tejto zmluvy. Zákazka je rozdelená na časti:

1. Zhodnotenie  K-BRO, 1. časť
2. Zhodnotenie K-BRO, 2. časť

Odberateľ sa stal úspešným uchádzačom v [●] časti tejto zákazky.

1. **PREDMET ZMLUVY**
2. Predmetom tejto zmluvy je záväzok Odberateľa (i) zabezpečiť pre Držiteľa odpadu materiálové zhodnotenie odpadu: biologicky rozložiteľný kuchynský a reštauračný odpad, kat. č. odpadov 20 01 08 (ďalej len „**odpad**“) a (ii) odobrať od Držiteľa odpadu odpad na mieste odovzdania odpadu [●] (ďalej len „**miesto odovzdania odpadu**“) podľa tejto zmluvy v súlade so zákonom č. 79/2015 Z.z. o odpadoch a o zmene a doplnení niektorých zákonov v znení neskorších predpisov (ďalej len „**Zákon o odpadoch**“) a príslušnými všeobecne záväznými právnymi predpismi, najmä vyhláškami Ministerstva životného prostredia Slovenskej republiky v oblasti odpadového hospodárstva. Držiteľ odpadu sa zaväzuje (i) odovzdať odpad Odberateľovi podľa tejto zmluvy a (ii) uhradiť Odberateľovi za odovzdaný odpad cenu podľa tejto zmluvy. Odberateľ je povinný odpad prevziať a spracovať odpad v zariadení na zhodnotenie biologicky rozložiteľného odpadu, a to napríklad bioplynovej stanice alebo kompostárne v mieste zhodnotenia odpadu podľa bodu 1.2 zmluvy za podmienok stanovených touto zmluvou a všeobecne záväznými právnymi predpismi.
3. Miesto/miesta zhodnotenia odpadu sa nachádza/nachádzajú na adrese:

[●]

(ďalej len „**miesto zhodnotenia odpadu**“).

Odberateľ je povinný požiadať o súhlas Držiteľa odpadu so zmenou miesta zhodnotenia odpadu písomne minimálne tri (3) dni pred plánovaným zhodnotením odpadu. Miesto zhodnotenia odpadu, ktorým Odberateľ plánuje nahradiť pôvodné miesto zhodnotenia odpadu, musí spĺňať všetky relevantné požiadavky uvedené v tejto zmluve. Pre vylúčenie pochybností platí, že Držiteľ odpadu nie je povinný schváliť iné miesto zhodnotenia odpadu ako miesto uvedené v článku I tejto zmluvy. Odberateľ berie na vedomie, že Držiteľ odpadu je povinný doviesť odpad na miesto odovzdania odpadu, pričom miesto odovzdania odpadu a miesto zhodnotenia odpadu môžu byť totožné.

1. Odberateľ sa zaväzuje, že riadne a včas prevezme od Držiteľa odpadu dovezený odpad a zabezpečí jeho zhodnotenie na mieste zhodnotenia odpadu v súlade so všeobecne záväznými právnymi predpismi platnými najmä v odpadovom hospodárstve, ak v zmluve nie je uvedené inak. Držiteľ odpadu sa zaväzuje zabezpečiť prepravu odpadu do miesta odovzdania odpadu na vlastné náklady.
2. Odpad bude Držiteľom odpadu odoberaný na území hlavného mesta Slovenskej republiky Bratislavy a dopravovaný vozidlami Držiteľa odpadu s možnosťou priameho výsypu na miesto odovzdania odpadu podľa bodu 1.1 zmluvy, pričom pre miesto odovzdania odpadu je pre vozidlá Držiteľa odpadu potrebný manipulačný priestor minimálne 40 m x 40 m.
3. Zmluvné strany sa dohodli, že **predpokladané množstvo odpadu**, ktoré bude odovzdané Držiteľom odpadu Odberateľovi počas platnosti zmluvy bude **16 500** **ton** *(slovom: šestnásťtisícpäťsto ton)*. Zmluvné strany sa dohodli, že Zmluva je rámcovou dohodou a Držiteľ odpadu nie je povinný odovzdať odpad na miesto odovzdania odpadu Odberateľovi v celom uvedenom množstve a je rozhodnutím Držiteľa odpadu v akom množstve bude odpad odovzdaný Odberateľovi.
4. Odberateľ týmto vyhlasuje, že sú mu vydané a sú právoplatné všetky zákonom stanovené rozhodnutia o udelení súhlasu v predpísanej forme a rozsahu, a že má vykonané všetky zákonom stanovené registrácie. Odberateľ sa počas platnosti zmluvy zaväzuje vykonať všetky právne a iné úkony, aby tieto právoplatné rozhodnutia o udelení súhlasu, ktoré ho oprávňujú zhodnotiť odpad v súlade so Zákonom o odpadoch a ďalšími všeobecne záväznými právnymi predpismi udržal v platnosti počas celého trvania tejto zmluvy. Príslušné rozhodnutia o udelení súhlasu a registrácie tvoria prílohu č. 3 tejto zmluvy.
5. Odberateľ výslovne súhlasí s tým, aby Držiteľ odpadu vykonával kontroly plnenia tejto zmluvy kedykoľvek počas platnosti tejto zmluvy v mieste zhodnotenia odpadu a/alebo mieste odovzdania odpadu, kde sa zhodnocuje odpad Držiteľa odpadu odovzdaný Odberateľovi. Kontrolou Držiteľa odpadu sa na účely tejto zmluvy rozumie kontrola dodržiavania Zákona o odpadoch a ostatných všeobecne záväzných právnych predpisoch pri zhodnotení odpadu Držiteľa odpadu vykonávaná zamestnancom alebo poverenou osobou Držiteľa odpadu, teda najmä vyhodnotenie súladu medzi prevádzkovým poriadkom a vykonávaním povolenej činnosti. Z kontroly bude vykonaný zápis, ktorej kópia bude odovzdaná Odberateľovi na mieste kontroly. Odberateľ týmto výslovne súhlasí so vstupom Držiteľa odpadu na miesta zhodnotenia alebo odovzdania odpadu a vyhotovením fotodokumentácie a/alebo audiovizuálneho záznamu, pričom Držiteľ odpadu dodrží všetky BOZP pravidlá v mieste zhodnotenia odpadu. Držiteľ odpadu je povinný informovať Odberateľa pred plánovanou kontrolou podľa tohto bodu tejto zmluvy minimálne jeden (1) pracovný deň vopred.
6. Odberateľ sa zaväzuje poskytovať Držiteľovi odpadu pravidelné písomné potvrdenia o zhodnotení odpadu, ktorý odobral od Držiteľa odpadu v rámci plnenia tejto Zmluvy. Tieto potvrdenia musia obsahovať najmä: (i) identifikáciu druhu odpadu a jeho katalógového čísla podľa Vyhlášky, (ii) celkové množstvo odpadu prevzatého od Držiteľa odpadu za príslušné obdobie, (iii) množstvo odpadu, ktoré bolo predmetom činností zhodnocovania (R), vrátane označenia konkrétnej činnosti podľa Zákona o odpadoch, (iv) dátum a miesto, kde k zhodnoteniu odpadu došlo. Odberateľ sa zaväzuje tieto potvrdenia zasielať Držiteľovi odpadu elektronicky na e-mailovú adresu oznámenú Držiteľom odpadu, a to najneskôr do 15. (pätnásteho) dňa po skončení každého kalendárneho štvrťroka, pokiaľ sa Zmluvné strany nedohodnú inak.
7. **PRÁVA A POVINNOSTI ZMLUVNÝCH STRÁN**
8. Podmienky spolupráce zmluvných strán a nakladania s odpadom sú uvedené v tejto zmluve, pokiaľ sa zmluvné strany písomne nedohodnú inak za účelom individuálneho nakladania s odpadom. Držiteľ odpadu vyhlasuje, že si je vedomý právnych následkov, ktoré môžu byť voči nemu uplatnené v prípade dovezenia iného druhu odpadu, než je odpad uvedený v bode 1.1 zmluvy.
9. Odberateľ priamo alebo prostredníctvom iného miesta spĺňajúceho povinnosti upravené v článku I  tejto zmluvy (za podmienky splnenia bodu 2.3 zmluvy) zabezpečí prevádzkovú dobu miesta odovzdania odpadu pre potreby Držiteľa odpadu nasledovne:

* v pracovných dňoch v čase: od 07:00 hod. do 18:00 hod.
* v sobotu v čase: od 07:00 hod. do 14:00 hod.
* počas sviatkov, ak nepripadnú na nedeľu v čase: od 07:00 hod. do 18:00 hod.

V prípade, ak vznikne u Držiteľa odpadu potreba doviezť Odberateľovi odpad aj mimo termínov dohodnutých podľa bodu 2.2 tejto zmluvy, zaväzuje sa Držiteľ odpadu požiadať o odber odpadu formou emailu alebo telefonicky kontaktné osoby Odberateľa o potrebe takéhoto dovozu a príslušnom množstve a druhu Odpadu aspoň tri (3) pracovné dni vopred. Odberateľ je povinný takejto objednávke o mimoriadny odvoz odpadu vyhovieť.

1. Odberateľ je povinný požiadať o súhlas Držiteľa odpadu s odovzdaním odpadu na inom mieste, ako je uvedené v článku I tejto zmluvy písomne minimálne tri (3) dni pred plánovaným dovezením odpadu na miesto odovzdania odpadu, alebo bezodkladne po tom, čo sa dozvedel o výskyte mimoriadnej udalosti a/alebo vyššej moci. Pre vylúčenie pochybností platí, že toto nové miesto odovzdania odpadu nebude vzdialené od ulice Ivanská cesta 22 v Bratislave podľa googlemaps.com o viac 0,5 km ako pôvodné miesto odovzdania odpadu podľa bodu 1.1 zmluvy. Odberateľ je oprávnený navrhnúť miesto odovzdania odpadu vzdialené o viac ako 0,5 km od ulice Ivanská cesta 22 v Bratislave podľa googlemaps.com oproti miestu odovzdania odpadu podľa bodu 1.1 zmluvy len v prípade výskytu mimoriadnych udalostí, za ktoré sa podľa tejto zmluvy pokladajú prípady: (i) nevyhnutnej odstávky, havárie alebo poruchy zariadenia na zhodnotenie odpadu, (ii) výskytu vyššej moci, a to len pod dobu výskytu takejto mimoriadnej udalosti, a to len v prípade, ak tieto udalosti majú významný vplyv na plnenie zmluvy Odberateľom. V prípade výskytu mimoriadnych udalostí, bude Odberateľ znášať náklady na dopravu Držiteľa odpadu do výšky 17,- EUR *(slovom: sedemnásť eur)* bez DPH za každých začatých 10 km od zmluvne dohodnutého miesta odovzdania odpadu. Miesto odovzdania odpadu, ktorým Odberateľ plánuje nahradiť pôvodné miesto odovzdania odpadu, musí spĺňať všetky relevantné požiadavky uvedené v tejto zmluve. Pre vylúčenie pochybností platí, že Držiteľ odpadu nie je povinný schváliť iné miesto odovzdania odpadu ako miesto uvedené v článku I tejto zmluvy.
2. Odberateľ vystaví v dvoch (2) vyhotoveniach vážny lístok, s potvrdením o prijatí odpadu v mieste odovzdania odpadu (ďalej len „**Vážny lístok**“). Vážny lístok musí byť podpísaný/potvrdený poverenou osobou Odberateľa. Jedno vyhotovenie Vážneho lístku uschová Odberateľ a druhé vyhotovenie je Odberateľ povinný odovzdať vodičovi po prevzatí odpadu alebo zaslať elektronicky do piatich (5) dní od skončenia kalendárneho mesiaca, v ktorom bol odpad odovzdaný. Vážny lístok musí obsahovať tieto údaje: (i) identifikáciu Držiteľa odpadu, (ii) miesto odovzdania dodaného odpadu, (iii) druh a kód dodaného odpadu, (iv) hmotnosť dodaného odpadu, (v) dátum a čas prevzatia odpadu, (vi) evidenčné číslo motorového vozidla, ktorým bol odpad dovezený, (vii) spôsob nakladania s odpadom, a to R3 Recyklácia alebo spätné získavanie organických látok, ktoré sa nepoužívajú ako rozpúšťadlá (vrátane kompostovania a iných biologických transformačných procesov) vyplývajúcich z § 97 Zákona o odpadoch a (viii) akékoľvek výhrady Odberateľa, ktoré má vo vzťahu k zloženiu a/alebo stavu odpadu. Poverený zástupca Držiteľa odpadu skontroluje uvedené údaje a potvrdí ich svojím podpisom.
3. Držiteľ odpadu sa zaväzuje, že dodaný odpad nebude obsahovať prímesi iných druhov odpadu ako sú napr. kamene, palety, črepníky, kov a/alebo nebezpečné látky a pod. (ďalej len „**iný odpad**“). V prípade, ak by sa prímesi podľa predchádzajúcej vety v odpade nachádzali, vznikne Odberateľovi právo uplatniť si u Držiteľa odpadu na zaplatenie zmluvnej pokuty vo výške 10 EUR *(slovom: desať eur)* za každú dodávku odpadu. Nárok na náhradu škody prevyšujúci výšku zmluvnej pokuty tým nie je dotknutý. Držiteľ odpadu je povinný tento iný odpad odviesť na vlastné náklady, poskytnúť súčinnosť pri naložení a zabezpečiť jeho zhodnotenie v súlade so všeobecne záväznými právnymi predpismi. Odberateľ písomne odôvodní všetky dôvody neprevzatia odpadu a priloží fotodokumentáciu a/alebo audiovizuálny záznam s uvedeným presného času dovezenia odpadu Držiteľom odpadu a vytriedenia iného odpadu Odberateľom, pričom Držiteľ odpadu bude akceptovať prípadný kamerový záznam vyhotovený Odberateľom, z ktorého je zrejmé, že sa jedná o iný odpad Držiteľa odpadu. Pre vylúčenie pochybností, Odberateľ je povinný preukázať Držiteľovi odpadu, že vytriedený iný odpad pochádza z odpadu dovezeného Držiteľom odpadu podľa tejto zmluvy, inak Držiteľ odpadu nie je povinný iný odpad odviesť a Odberateľ nemá právo uplatniť zmluvnú pokutu voči Držiteľovi odpadu. Odvoz iného odpadu zabezpečí Držiteľ odpadu na vlastné náklady do dvoch (2) pracovných dní od výzvy Odberateľa. Zmluvné strany sa dohodli, že množstvo a druh zberných nádob na iný odpad, si zmluvné strany určia na základe vzájomnej dohody a prevzatie týchto zberných nádob potvrdia preberacím protokolom.
4. Odberateľ je povinný udržiavať miesto odovzdania odpadu v takom stave, aby zabránil možnej ujme na živote, zdraví zamestnancov Držiteľa odpadu a jeho majetku. Odberateľ je povinný udržiavať všetky príjazdové cesty na mieste odovzdania odpadu a vo vnútri areálu miesta odovzdania odpadu ako spevnené očistené komunikácie a miesto vykládky odpadu v takom stave, aby sa predchádzalo škodám na technike Držiteľa odpadu.
5. Odberateľ je povinný umožniť v nevyhnutnom rozsahu pohyb (a) zamestnancov Držiteľa odpadu alebo (b) osôb konajúcich v mene a na účet Držiteľa odpadu a (c) vozidla určeného na prepravu odpadu v mieste odovzdania odpadu. Tieto osoby sú povinné dodržiavať prevádzkový poriadok platný v areáli Odberateľa, najmä:

(i) dodržiavať pokyny na informačných tabuliach umiestnených na mieste odovzdania odpadu;

(ii) dodržiavať usmernenia Odberateľa alebo osôb ňou poverených v mieste odovzdania odpadu;

(iii) dodržiavať maximálnu povolenú rýchlosť vozidiel v mieste odovzdania odpadu;

(iv) dodržiavať predpisy o bezpečnosti a ochrane zdravia pri práci a ochrane pred požiarmi;

(v) dodržiavať zákaz fajčenia v celom areáli miesta odovzdania odpadu, v prípade, ak je takýto zákaz vydaný;

(vi) dodržiavať zákaz pracovať pod vplyvom alkoholických alebo omamných a psychotropných látok v mieste odovzdania odpadu.

1. Odberateľ sa zaväzuje zabezpečiť pre Držiteľa odpadu počas trvania tejto zmluvy voľnú kapacitu v mieste odovzdania odpadu a zhodnotenia odpadu na odber takého množstva odpadu, aby Odberateľ bol schopný odoberať množstvo odpadu priebežne podľa potrieb Držiteľa odpadu podľa tejto zmluvy a súčasne sa zaväzuje rezervovať kapacitu miesta zhodnotenia odpadu v rozsahu takého množstva odpadu špecifikovaného v tejto zmluve, ktoré je vyjadrené hmotnosťou v tonách v článku I, bod 1.5 tejto zmluvy. Tým nie je dotknutý bod 2.11 tejto zmluvy.
2. Plnenie z tejto zmluvy sa realizuje na základe objednávok vystavovaných Držiteľom odpadu na obdobie troch (3) mesiacov dopredu (ďalej len „**Objednávka**“).
3. Odberateľ sa zaväzuje akceptovať Objednávku momentom jej doručenia elektronickou formou na ním pre tento účel určenú e-mailovú adresu. Držiteľ odpadu sa zaväzuje vystaviť a doručiť Objednávku Odberateľovi najneskôr päť (5) dní pred požadovaným začatím odovzdávania odpadu. Odberateľ potvrdí Objednávku e-mailom do dvoch (2) pracovných dní odo dňa prijatia Objednávky. Zmluvné strany sa dohodli, že Objednávky zadávané na základe tejto zmluvy budú zodpovedať podmienkam dohodnutým v tejto zmluve a právam a povinnostiam dohodnutým v tejto zmluve. Potvrdením Objednávky je uzatvorená jednotlivá zmluva (ďalej len „**Jednotlivá zmluva**“).
4. V súlade s článkom VII. tejto zmluvy má Odberateľ právo neprevziať odpad (bez akejkoľvek sankcie) v prípade poruchy alebo havárie zariadenia v mieste zhodnotenia odpadu. V súlade s bodom 7.3 zmluvy je o tom Odberateľ povinný bezodkladne informovať Držiteľa odpadu e-mailom alebo telefonicky. Odberateľ má právo neprevziať odpad (bez akejkoľvek sankcie) v prípade nevyhnutnej odstávky alebo rekonštrukcie zariadenia na zhodnotenie odpadu, ak o odstávke (alebo rekonštrukcii) zariadenia Odberateľ informuje Držiteľa odpadu najmenej dva (2) mesiace vopred.
5. Zodpovednosť za nakladanie s odpadom prechádza z Držiteľa odpadu na Odberateľa prevzatím odpadu v mieste odovzdania odpadu za podmienky, že Držiteľ odpadu odovzdal Odberateľovi odpad v súlade s touto zmluvou. Ustanovenia tejto zmluvy ohľadom zaplatenia zmluvnej pokuty a náhrady škody zmluvných strán týmto nie sú dotknuté.
6. V prípade, ak odpad nezodpovedá špecifikácii podľa bodu 1.1 zmluvy, budú zmluvné strany postupovať v súlade s bodom 2.5 tejto zmluvy. V prípade, ak Držiteľ odpadu neodvezie iný odpad (obsahujúci prímesi) ani v dodatočnej primeranej lehote, zaväzuje sa Držiteľ odpadu uhradiť všetky účelne vynaložené náklady na manipuláciu a prepravu odpadu späť Držiteľovi odpadu alebo náklady zhodnotenia odpadu prostredníctvom tretej osoby, ak by doprava späť Držiteľovi odpadu nebola účelná.
7. Zmluvné strany sa dohodli, že Odberateľ má právo neprevziať odpad od Držiteľa odpadu, ak Držiteľ odpadu neuhradí faktúru do piatich (5) dní od uplynutia jej splatnosti.
8. **CENA A PLATOBNÉ PODMIENKY**
9. Zmluvné strany sa dohodli, že za odovzdanie odpadu v zmysle tejto zmluvy má Odberateľ nárok na odmenu podľa prílohy č. 2 tejto zmluvy (ďalej len „**Cena**“).
10. Cenu podľa tejto Zmluvy uhradí Držiteľ odpadu po doručení faktúry vystavenej Odberateľom. Odberateľ je povinný vystaviť faktúru za každý mesiac, v ktorom bol odpad odovzdaný na zhodnotenie.
11. Faktúra bude obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“) a tejto zmluvy. Prílohou faktúry bude vždy mesačný sumár vážnych lístkov.
12. Lehota splatnosti faktúry je tridsať (30) dní odo dňa jej doručenia Držiteľovi odpadu.
13. V prípade, ak faktúra neobsahuje všetky náležitosti podľa zákona o DPH alebo tejto zmluvy, Držiteľ odpadu je oprávnený vrátiť faktúru Odberateľovi a požiadať ho o odstránenie nedostatkov a o vystavenie novej faktúry. V takomto prípade nová tridsať (30) dňová lehota splatnosti začína plynúť v deň, kedy bola opravená faktúra doručená Držiteľovi odpadu.
14. Faktúra sa považuje za zaplatenú dňom, kedy bude z bankového účtu Držiteľa odpadu poukázaná príslušná platba v prospech účtu Odberateľa.
15. Odberateľ podpisom tejto zmluvy výslovne **súhlasí ☐ / nesúhlasí ☐** s osobitnými ustanoveniami o zasielaní faktúry v elektronickej podobe v zmysle bodu 3.8 tejto zmluvy.
16. Osobitné ustanovenia o zasielaní faktúry v elektronickej podobe:
17. Držiteľ odpadu udeľuje Odberateľovi súhlas a oprávnenie v zmysle § 71 ods. 1 písm. b) zákona o DPH, aby Odberateľ vyúčtoval poskytovanie služby faktúrou v elektronickej podobe (ďalej len „**elektronická faktúra**“). V prípade, ak sa zmluvné strany v zmluve dohodli na elektronickom prijímaní faktúr, Odberateľ nadobúda oprávnenie vyhotovovať Držiteľovi odpadu elektronickú faktúru za poskytovanie služby a elektronická faktúra je plnohodnotnou náhradou listinnej faktúry. Odoslaním elektronickej faktúry už Odberateľ nie je povinný Držiteľovi odpadu zasielať faktúry v listinnej podobe, ak nie je v zmluve stanovené inak. Držiteľ odpadu na základe jeho predchádzajúcej písomnej žiadosti môže Odberateľ zaslať faktúru aj v listinnej podobe. Vierohodnosť pôvodu, neporušenosť obsahu a čitateľnosť faktúry poslanej elektronicky musí byť zabezpečená podľa § 71 ods. 3 zákona o DPH.
18. Odberateľ je povinný elektronickú faktúru doručovať Držiteľovi odpadu formou elektronickej pošty, a to na jeho e-mailovú adresu faktury@olo.sk (ďalej len „**e-mailová adresa**“). V zmysle tejto zmluvy sa: a) doručenie elektronickej faktúry na e-mailovú adresu Držiteľa odpadu považuje za predloženie a doručenie vyúčtovania za poskytovanie služby Držiteľovi odpadu, (b) e-mailová adresa sa popri adrese sídla Držiteľa odpadu považuje za adresu pre zasielanie faktúr.
19. Držiteľ odpadu vyhlasuje, že: a) má prístup k e-mailovej adrese, b) nenesie zodpovednosť za akýkoľvek únik informácií z e-mailu Odberateľa, c) zverejňuje údaje sprístupnené Držiteľovi odpadu v doručenej elektronickej faktúre, v prípade, ak faktúra obsahuje údaje, ktoré sú predmetom obchodného tajomstva, je Odberateľ povinný tieto údaje označiť.
20. Držiteľ odpadu je povinný vopred písomne oznámiť Odberateľovi akúkoľvek zmenu, ktorá by mohla mať vplyv na doručovanie elektronických faktúr podľa tejto zmluvy, najmä zmenu e-mailovej adresy.
21. Pre vylúčenie pochybností, elektronická faktúra zaslaná v zmysle tejto zmluvy sa považuje za doručenú Držiteľovi odpadu uplynutím dvoch (2) pracovných dní odo dňa preukázateľného odoslania elektronickej faktúry Držiteľovi odpadu Odberateľom prostredníctvom elektronickej pošty na e-mailovú adresu. V prípade, ak nebude možné doručiť elektronickú faktúru Držiteľovi odpadu na jeho e-mailovú adresu, je Odberateľ povinný doručiť Držiteľovi odpadu faktúru v listinnej podobe a informovať o tom Držiteľa odpadu e-mailom alebo telefonicky.
22. Držiteľ odpadu nezodpovedá za neúplnosť údajov alebo ich poškodenie spôsobné poruchou počas doručovania prostredníctvom siete internet a nezodpovedá za škody vzniknuté z dôvodu nekvalitného pripojenia Odberateľa do siete internet, alebo vzniknuté z dôvodu akejkoľvek nemožnosti Odberateľa pripojiť sa (získať prístup) do siete internet.
23. V prípade, ak Držiteľ odpadu bude v omeškaní s plnením svojich peňažných záväzkov voči Odberateľovi, Odberateľ je oprávnený požadovať od Držiteľa odpadu uhradenie zmluvného úroku z omeškania vo výške 0,03 % denne z dlžnej sumy za každý deň omeškania.
24. **ZMLUVNÉ POKUTY**
25. V prípade, ak Odberateľ zmení miesto odovzdania odpadu a/alebo miesto zhodnotenia bez písomného súhlasu Držiteľa odpadu, Držiteľ odpadu je oprávnený požadovať zaplatenie zmluvnej pokuty od Odberateľa vo výške 1 000 EUR *(slovom: jedentisíc eur)*.
26. V prípade, ak Odberateľ neoznámi ukončenie činnosti alebo pozastavenie činnosti Držiteľovi odpadu, alebo v prípade, ak Odberateľovi bude odobraté ktorékoľvek z rozhodnutí o udelení súhlasu podľa bodu 1.6 tejto zmluvy, skončila ich platnosť a odberateľ nevykonal všetky právne úkony, aby tieto právoplatné povolenia, rozhodnutia, registrácie a súhlasy, ktoré ho oprávňujú spracovať odpad v súlade so Zákonom o odpadoch a ďalšími všeobecne záväznými právnymi predpismi udržal v platnosti počas celého trvania tejto Zmluvy alebo inej obdobnej udalosti, ktorá by mohla mať podstatný vplyv na plnenie predmetu zmluvy do troch (3) dní odo dňa vzniku takejto okolnosti, Držiteľ odpadu je oprávnený požadovať zaplatenie zmluvnej pokuty od Odberateľa vo výške 10 000 EUR *(slovom: desaťtisíc eur)*.
27. V prípade, ak Odberateľ nedodrží termín preberania odpadu podľa tejto zmluvy s výnimkou okolností podľa bodu 2.11 zmluvy a/alebo Objednávky a/alebo Jednotlivej zmluvy v dohodnuté dni v dohodnutom čase po dobu dlhšiu ako jeden (1) kalendárny deň, Držiteľ odpadu je oprávnený požadovať zaplatenie zmluvnej pokuty od Odberateľa vo výške 100 EUR *(slovom: jednosto eur)* za každé jedno porušenie*.*
28. V prípade, ak Odberateľ poruší zmluvnú povinnosť uvedenú v bode 2.6 tejto zmluvy a napriek písomnému upozorneniu zo strany Držiteľa odpadu a okamžite neodstráni namietané skutočnosti, Držiteľ odpadu je oprávnený požadovať zaplatenie zmluvnej pokuty od Odberateľa vo výške 1 000 EUR *(slovom: jedentisíc eur)* za každé jednotlivé porušenie, a to aj opakovane.
29. Za podstatné porušenie zmluvných povinností sa považuje nedodržanie zmluvných povinností, ktoré sú sankcionované zmluvnou pokutou podľa bodov 4.1 až 4.3 tejto zmluvy.
30. V prípade, ak Odberateľ poruší povinnosť mlčanlivosti stanovenú všeobecne záväzným právnym predpisom a/alebo dohodnutú v tejto zmluve, zaväzuje sa uhradiť Držiteľovi odpadu zmluvnú pokutu vo výške 5 000 EUR *(slovom: päťtisíc eur).*
31. V prípade, ak bude Držiteľovi odpadu zo strany akéhokoľvek orgánu Slovenskej republiky alebo Európskej únie udelená pokuta alebo iná sankcia v súvislosti s nedodržaním bodu 1.6 tejto zmluvy zo strany Odberateľa, Odberateľ sa zaväzuje uhradiť túto sankciu Držiteľovi odpadu v plnej výške.
32. Uhradením zmluvných pokút zo strany zmluvnej strany nezaniká nárok na náhradu škody prevyšujúcej zmluvnú pokutu. Zmluvné pokuty si môže Držiteľ odpadu započítať v súlade s § 580 zákona č. 40/1964 Zb. Občiansky zákonník v znení neskorších predpisov (ďalej len „**Občiansky zákonník**“) z ceny vyfakturovanej za odovzdanie odpadu. Držiteľ odpadu je oprávnený uplatniť si následne zostávajúcu sumu zmluvnej pokuty vystavením faktúry. Odberateľ je povinný uhradiť Držiteľovi odpadu faktúru do tridsať (30) dní odo dňa jej doručenia.
33. **DOBA TRVANIA A SKONČENIE ZMLUVY**
34. Táto zmluva sa uzatvára na dobu určitú, na štyridsaťosem (48) mesiacov odo dňa účinnosti zmluvy alebo do vyčerpania stanoveného finančného limitu vo výške [●] EUR *(slovom: [●] eur)* bez DPH, podľa toho, ktorá skutočnosť nastane skôr.
35. Zmluvný vzťah možno ukončiť aj:
36. písomnou dohodou zmluvných strán;
37. odstúpením od zmluvy zo strany zmluvnej strany;
38. výpoveďou.
39. Každá zmluvná strana je oprávnená odstúpiť od zmluvy zo zákonných dôvodov.
40. Každá zmluvná strana je oprávnená odstúpiť od zmluvy v prípade, ak vyššia moc, ktorá bola oznámená druhej zmluvnej strane, bráni realizácii plnenia zmluvy po nepretržitú dobu viac ako šesťdesiat (60) dní, alebo pri viacerých opakujúcich sa obdobiach vyššej moci, ktorých celková dĺžka činí viac ako sto (100) dní spolu.
41. Držiteľ odpadu je oprávnený odstúpiť od zmluvy v prípade, ak:
42. Odberateľ stratí spôsobilosť poskytovať plnenie;
43. Odberateľ uzatvorí zmluvu o subdodávke v rozpore s podmienkami tejto zmluvy;
44. ak sa na plnení zmluvy alebo Objednávky podieľa subdodávateľ, ktorý je partnerom verejného sektora a nie je zapísaný v Registri partnerov verejného sektora;
45. Odberateľ porušil svoju povinnosť zachovávať mlčanlivosť;
46. Odberateľ sa stane platobne neschopným alebo predĺženým;
47. Odberateľ podá ako dlžník návrh na povolenie reštrukturalizácie alebo na vyhlásenie konkurzu, alebo voči nemu bol podaný návrh na vyhlásenie konkurzu, bol na jeho majetok vyhlásený konkurz, alebo súd zamietne návrh na vyhlásenie konkurzu Odberateľa pre nedostatok jeho majetku na úhradu nákladov konkurzu;
48. Odberateľ vstúpil do likvidácie;
49. je prijaté rozhodnutie o povinnom alebo dobrovoľnom zrušení Odberateľa (okrem prípadov zlúčenia alebo splynutia);
50. nastane u Odberateľa akákoľvek ďalšia situácia, ktorá podľa príslušných právnych predpisov znamená jeho úpadok.
51. Každá zmluvná strana je oprávnená odstúpiť od tejto zmluvy z dôvodu podstatného porušenia povinností vyplývajúcich z tejto zmluvy druhej zmluvnej strane. Odstúpenie je účinné dňom doručenia písomného oznámenia o odstúpení od zmluvy druhej zmluvnej strane. V prípade odstúpenia sú zmluvné strany povinné vyrovnať si voči sebe vzájomné záväzky z tejto zmluvy do tridsiatich (30) dní odo dňa odstúpenia.
52. Zmluvu je Držiteľ odpadu oprávnený kedykoľvek vypovedať. Výpovedná lehota je dva (2) mesiace a začína plynúť prvým (1.) dňom mesiaca nasledujúceho po mesiaci, v ktorom bola druhej zmluvnej strane doručená výpoveď.
53. **KOMUNIKÁCIA A DORUČOVANIE**
    1. Akékoľvek oznámenie alebo akákoľvek iná formálna komunikácia medzi zmluvnými stranami musí byť realizovaná v písomnej forme a príslušnej zmluvnej strane musí byť zaslaná alebo doručená osobne, poštou formou doporučenej zásielky alebo kuriérskou službou.
    2. Akékoľvek oznámenie alebo akákoľvek iná formálna komunikácia sa považujú za riadne doručené v deň doručenia zásielky príslušnej zmluvne strane, ak bola zásielka doručená osobne, kuriérskou službou alebo poštou (ako doporučená zásielka), alebo ak adresát odmietne zásielku prevziať dňom odmietnutia prevzatia zásielky. Uvedené sa primerane vzťahuje aj na prípad, kedy sa zásielka vrátila odosielateľovi ako nedoručená, za deň doručenia sa v takomto prípade považuje deň, kedy sa zásielka vrátila nedoručená.
    3. Bežná komunikácia zmluvných strán môže byť uskutočňovaná aj elektronicky. E-mail sa považuje za doručení uplynutím jednej (1) hodiny od momentu odoslania, v prípade ak v tejto zmluve nie je ustanovené inak. Ak nie je v zmluve dohodnuté inak, táto forma komunikácie sa nikdy nevzťahuje na právne úkony uskutočňované zmluvnými stranami.
54. **VYŠŠIA MOC**
    1. Vyššia moc je na účely tejto zmluvy výnimočná udalosť alebo skutočnosť:
55. ktorá je mimo kontroly zmluvnej strany,
56. proti vzniku ktorej sa zmluvná strana nemohla primerane zabezpečiť pred uzavretím zmluvy,
57. ktorej sa po jej vzniku nemohla zmluvná strana náležite vyhnúť, alebo ju odvrátiť a
58. ktorú nie je možné v zásade pripísať druhej zmluvnej strane.
    1. Vyššia moc môže zahŕňať iba výnimočné udalosti alebo okolnosti, ak sú splnené vyššie uvedené podmienky podľa bodu 7.1 zmluvy. Vyššia moc sú najmä nasledujúce prípady:
59. pandémia nebezpečnej choroby;
60. legislatívne uložené podmienky obmedzenia pohybu ľudí, ako napríklad povinnosť karantény, uzatváranie oblastí, zákazy vstupu cudzích štátnych príslušníkov na územie štátu;
61. vyhlásenie mimoriadnej situácie alebo núdzového stavu, ak opatrenia prijaté s ich vyhlásením majú, alebo môžu mať dopad na plnenie povinností podľa tejto zmluvy;
62. vojna, vojnový stav (bez ohľadu na to, či bola vyhlásená), invázia, iné vonkajšie nepriateľské akcie, vzbury, teroristické akcie, revolúcia, povstanie, ozbrojené útoky, alebo občianska vojna v krajine, občianske nepokoje, štrajk;
63. expozícia účinkom vojnového streliva, výbušného materiálu, rádioaktívneho materiálu, ionizujúceho žiarenia, s výnimkou, keď je používanie týchto materiálov možné pripísať Odberateľovi;
64. zemetrasenie, povodne, vulkanická činnosť, vietor dosahujúci intenzitu hurikánu a iné prírodné katastrofy s podobnými následkami alebo rozsahom;
65. zmena všeobecne záväzných právnych predpisov, v dôsledku ktorej sa plnenie zmluvy stane celkom alebo sčasti nemožným alebo nedovoleným.
    1. Ak vyššia moc bráni, alebo bude brániť niektorej zo zmluvných strán v plnení jej povinností podľa zmluvy, táto zmluvná strana je povinná oznámiť druhej zmluvnej strane túto skutočnosť bez zbytočného odkladu. Zmluvná strana ovplyvnená vyššou mocou nebude zodpovedná za porušenia svojich povinností po dobu, dokiaľ jej vyššia moc bráni, alebo bude brániť v ich plnení. Lehota poskytovania služby sa primerane predĺži o vzájomne dohodnutú dobu, minimálne však o dobu trvania vyššej moci.

**VIII. MLČANLIVOSŤ**

* 1. Odberateľ je povinný zachovávať mlčanlivosť o všetkých údajoch, informáciách a dokumentoch Držiteľ odpadu, o ktorých sa dozvedel, alebo ktoré mu boli odovzdané alebo sprístupnené v súvislosti s plnením zmluvy. Odberateľ sa zaväzuje nakladať s takýmito údajmi a materiálmi ako s informáciami dôverného charakteru a predmetom obchodného tajomstva.
  2. Informácie podľa bodu 8.1 zmluvy nesmie Odberateľ bez písomného súhlasu Držiteľa odpadu poskytnúť tretím osobám.
  3. Porušením povinnosti mlčanlivosti nie je poskytnutie informácií audítorom, daňovým a právnym poradcom, ktorí sú viazaní všeobecnou profesionálnou povinnosťou mlčanlivosti stanovenou alebo uloženou všeobecne záväzným právnym predpisom. Porušením povinnosti mlčanlivosti nie je poskytnutie informácií štátnym orgánom, ktorých nárok na poskytnutie informácií vyplýva zo všeobecne záväzných právnych predpisov alebo osobám, prostredníctvom ktorých, alebo s pomocou ktorých zmluvné strany plnia povinnosti zo zmluvy.

**IX. SUBDODÁVATELIA**

Údaje o všetkých známych subdodávateľoch sú uvedené v Prílohe č. 3 tejto zmluvy,

* 1. Ak Odberateľ zabezpečuje plnenie pre Držiteľa odpadu prostredníctvom subdodávateľa alebo subdodávateľov, je povinný zabezpečiť, aby ich vykonávali len také subjekty, ktoré majú všetky povolenia a oprávnenia na vykonávanie danej činnosti, pričom zodpovednosť za plnenie subdodávateľa nesie Odberateľ tak, ako by plnenie vykonával on sám.
  2. Odberateľ je povinný písomne predložiť Držiteľovi odpadu na schválenie každého subdodávateľa, ktorý by mal realizovať pre Odberateľa časť plnenia podľa zmluvy. Odberateľ je povinný bezodkladne oznámiť Držiteľovi odpadu akúkoľvek zmenu identifikačných údajov subdodávateľa. Odberateľ nesmie zmeniť subdodávateľa bez písomného súhlasu Držiteľa odpadu. Odberateľ požiada o zmenu subdodávateľa minimálne päť (5) pracovných dní vopred. Bez súhlasu Držiteľ odpadu nemôže Odberateľ využiť subdodávateľa na poskytnutie žiadnej časti plnenia. Držiteľ odpadu je povinný písomne sa vyjadriť v lehote desiatich (10) dní odo dňa obdržania písomnej žiadosti Odberateľa, či s využitím subdodávateľa súhlasí. Ak sa Držiteľ odpadu k žiadosti Odberateľa nevyjadrí v lehote podľa predchádzajúcej vety, má sa za to, že Držiteľ odpadu s využitím subdodávateľa súhlasí. Držiteľ odpadu je oprávnený udeliť súhlas formou e-mailu.

**X. ZÁVEREČNÉ USTANOVENIA**

* 1. Držiteľ odpadu ako prevádzkovateľ osobných údajov týmto informuje Odberateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy podľa čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu. Získané osobné údaje nepodliehajú profilovaniu ani automatizovanému rozhodovaniu. Držiteľ odpadu nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Držiteľa odpadu právo žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;

Dotknutá osoba je oprávnená podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle Držiteľa odpadu (ďalej len „**Informácie o ochrane osobných údajov**“).

* 1. Odberateľ podpisom tejto zmluvy potvrdzuje:

1. správnosť a pravdivosť osobných údajov, ktoré sa ho týkajú a sú uvedené v tejto zmluve,
2. že mu boli poskytnuté Informácie o ochrane osobných údajov,
3. že v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol Držiteľovi odpadu v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
   1. Zmluvné strany sa zaväzujú oznamovať si zmeny týkajúce sa ich identifikačných a kontaktných údajov uvedených v zmluve, predmete činnosti, vstupu do likvidácie, alebo začatia konania podľa zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. V prípade zmien údajov uvedených v záhlaví zmluvy a zmeny kontaktných údajov nie je potrebné uzatvárať dodatok k zmluve.
   2. Odberateľ a jeho subdodávatelia sú povinní dodržiavať všetky povinnosti vyplývajúce zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
   3. Odberateľ je povinný do siedmich (7) dní odo dňa podpísania zmluvy podpísať a doručiť do sídla Držiteľa odpadu Antikorupčnú doložku zverejnenú na webovom sídle Držiteľa odpadu: <https://www.olo.sk/profil-spolocnosti/integrovanymanazersky-system/>.
   4. Táto zmluva a vzťahy vyplývajúce zo zmluvy alebo so zmluvou súvisiace sa riadia právnym poriadkom Slovenskej republiky.
   5. Ak sa akékoľvek ustanovenie zmluvy stane alebo bude určené ako neplatné, potom taká neplatnosť neovplyvňuje (v najvyššej možnej miere) platnosť ostatných ustanovení zmluvy. V takom prípade zmluvné strany bezodkladne nahradia neplatné alebo nevynútiteľné ustanovenie ustanovením platným, aby sa dosiahlo v maximálnej možnej, právnymi predpismi dovolenej miere, rovnakého účinku a výsledku, aký bol sledovaný nahrádzaným ustanovením.
   6. Zmluvu je možné meniť len formou písomného dodatku k zmluve, a to pri dodržaní ustanovenia § 18 Zákona o verejnom obstarávaní.
   7. Všetky spory vyplývajúce zo zmluvy alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. V prípade, že nedôjde k dohode, resp. k mimosúdnemu vyrovnaniu zmluvných strán, na rozhodovanie sporov sú príslušné súdy Slovenskej republiky.
   8. Zmluva nadobúda platnosť dňom jej podpisu oboma zmluvnými stranami a účinnou dňom nasledujúcim po dni jej zverejnenia v Centrálnom registri zmlúv v zmysle § 47a Občianskeho zákonníka a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
   9. Zmluvné strany vyhlasujú, že ich zmluvná voľnosť nebola žiadnym spôsobom obmedzená, že táto Zmluva nebola uzavretá v tiesni za nápadne nevýhodných podmienok a ani v omyle. Zmluvné strany vyhlasujú, že sú plne spôsobilí k právnym úkonom, že text tejto Zmluvy je určitým a zrozumiteľným vyjadrením ich vážnej a slobodnej vôle byť ňou viazaný, a že si Zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.
   10. Táto zmluva sa vyhotovuje v troch (3) rovnopisoch, jeden (1) rovnopis pre Odberateľa a dva (2) rovnopisy pre Držiteľa odpadu.
   11. Neoddeliteľnou súčasťou tejto zmluvy je:

Príloha č. 1 – Opis predmetu zákazky

Príloha č. 2 – Cena

Príloha č. 3 – Oprávnenia, povolenia

|  |  |
| --- | --- |
| V Bratislave dňa [doplniť] | V Bratislave dňa [doplniť] |
| Za Držiteľa odpadu: | Za Odberateľa: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Odvoz a likvidácia odpadu a.s. v skratke: OLO a.s.**  **[doplniť]** | **[doplniť]**  [doplniť] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| **Odvoz a likvidácia odpadu a.s. v skratke: OLO a.s.**  **[doplniť]** |  |

**Príloha č. 1 k Rámcovej zmluve o zhodnotení odpadu**

**OPIS PREDMETU ZÁKAZKY**

**„Zhodnotenie kuchynského biologicky rozložiteľného komunálneho odpadu“**

**PREDMET ZÁKAZKY**

Predmetom obstarávania je odber, zhodnotenie odpadu kat. číslo 20 01 08 kuchynského biologicky rozložiteľného odpadu (ďalej aj ako „K-BRO“), ktorý pochádza z domácností na území hl. mesta SR Bratislavy, a ktorý je dopravovaný špeciálnymi vozidlami príp. vo veľkokapacitných kontajneroch verejného obstarávateľa v súlade so zákonom č.79/2015 Z.z. odpadoch a o zmene a doplnení niektorých zákonov ako aj v zmysle Vyhlášky MŽP SR č. 365/2015 Z.z..

Predmetom obstarania je odber a zhodnotenie K-BRO v maximálnom predpokladanom množstve 33 000 ton. Zákazka je rozdelená na dve rovnaké časti kvantitatívnym spôsobom tak, že predmetom obstarávania každej časti je odber a zhodnotenie odpadu kat. číslo 20 01 08 kuchynského biologicky rozložiteľného odpadu (K-BRO) v maximálnom predpokladanom množstve 16 500 ton. Podmienky stanovené v tomto opise predmetu zákazky, ako aj obchodné podmienky dodania predmetu zákazky sú pre obidve časti rovnaké a vzťahujú sa na obidve časti.

K-BRO je zatriedený podľa katalógu odpadov číslo 20 01 08. Pod pojmom K-BRO sa rozumie kuchynský biologicky rozložiteľný odpad z domácností, všetky tuhé, pevné zvyšky z prípravy jedál rastlinného aj živočíšneho pôvodu, nespotrebované zvyšky jedál a potravín, vrátane pokazených, resp. po záruke bez obalov, vrecká z čajov a usadeniny z kávy, certifikované kompostovateľné vrecká. Tento K-BRO nesmie obsahovať prímesi nebezpečných látok a iných druhov odpadov.

Zber K-BRO bude verejný obstarávateľ realizovať na území Bratislavy prostredníctvom 20 – 240 l nádob. Po vizuálnej kontrole bude odpad nakladaný do vozidiel verejného obstarávateľa. V prípade, že bude vizuálnou kontrolou v nádobe určenej na K-BRO identifikovaný „iný odpad“ nebude nakladaný do vozidla. Verejný obstarávateľ sa bude snažiť predchádzať situáciám, že dodaný odpad bude obsahovať prímesi iných druhov odpadu ako sú napr. kamene, palety, črepníky, kov a/alebo nebezpečné látky a pod. aj dôslednou osvetou obyvateľov, informačnými nálepkami na zberných nádobách a pod. Prípady, ak by aj napriek vyššie uvedenému, dodaný odpad obsahoval „iný odpad“ sú riešené v návrhu zmluvy.

Miesto odovzdania odpadu môže byť priamo zariadenie na zhodnocovanie odpadov alebo zariadenie na zber odpadov. Zariadenie na zber odpadu je priestor ohraničený plotom alebo nachádzajúci sa v stavbe, alebo inak primerane zabezpečený pred odcudzením odpadu a vstupom cudzích osôb, v ktorom sa vykonáva zber odpadov na základe rozhodnutia o udelení súhlasu podľa §97 ods. 1 písmeno d) Zákona o odpadoch.

V prípade, ak miesto odovzdania odpadu nie je zhodné s miestom zhodnotenia odpadu prevoz kuchynského odpadu zo zariadenia na zber odpadu do zariadenia na zhodnotenie odpadu zabezpečuje úspešný uchádzač na svoje náklady, pričom zodpovedá za to, že prepravca aj spracovateľ zariadenia na zhodnocovanie K - BRO má všetky povolenia potrebné na zhodnocovanie uvedeného druhu odpadu (20 01 08).

Zariadenie na zhodnocovanie odpadov je zariadenie určené na výkon aspoň jednej z činností uvedených v prílohe č. 1 k zákonu č. 79/2015 Z. z., ktoré je tvorené technickou jednotkou so súborom strojov a zariadení prevádzkovaných podľa dokumentácie k nim, pričom činnosti nimi vykonávané navzájom súvisia a majú technickú nadväznosť; ak je takéto zariadenie vzhľadom na jeho konštrukčné riešenie pevne spojené so stavbou, za zariadenie na zhodnocovanie odpadov sa považuje aj priestor, v ktorom sa zariadenie nachádza.

Verejný obstarávateľ je voči OÚ ŽP zaviazaný dodržiavať opatrenia, medzi ktoré patrí aj právo kontroly spracovania odpadu u odberateľov. Verejný obstarávateľ je zaviazaný kontrolovať, akým spôsobom je ďalej nakladané s odpadom, ktorý bol odovzdaný na spracovanie. Táto požiadavka verejného obstarávateľa je zapracovaná v návrhu zmluvy.

Verejný obstarávateľ s prihliadnutím na svoje prevádzkové možnosti a obmedzenia, vyplývajúce z príslušných právnych noriem, na časové súvislosti nastavenia zberu a prevozu predmetného druhu odpadu, ktoré sú determinované okrem iného predpokladaným denným množstvom odpadu, ktoré je potrebné odovzdať, trvaním činností nevyhnutne spojených s manipuláciou s týmto odpadom a zákonným trvaním pracovnej doby zamestnancov verejného obstarávateľa, ktorý prevoz vykonávajú určil maximálnu akceptovateľnú vzdialenosť miesta odovzdania odpadu do 130 km od ulice Ivanská cesta 22 v Bratislave podľa googlemaps.com pre cestu tam a 130 km pre cestu späť (130 km + 130 km). Verejný obstarávateľ bude na účely vyhodnotenia tejto podmienky brať do úvahy prípustnú odchýlku 5 km v porovnaní so vzdialenosťou zistenou nástrojom googlemaps.com pre prípad, ak by uchádzač určil vzdialenosť na základe iných verejne dostupných máp, resp. obdobných nástrojov, prípadne meranej vzdialenosti trasy. Cestou tam a späť je pre účely tejto zákazky najkratšia možná trasa pre verejným obstarávateľom používané motorové vozidlo prevážajúce odpad, ktorá sa nachádza na území SR, určená uchádzačom v rámci ponuky.

V prípade, že sa miesto odovzdania odpadu bude nachádzať v takej vzdialenosti, že súčet najkratšej vzdialenosti od ulice Námestie Slovenského národného povstania v Bratislave podľa goooglemaps.com do miesta odovzdania odpadu určeného uchádzačom a najkratšej vzdialenosti od miesta odovzdania odpadu určeného uchádzačom na ulicu Ivanská cesta 22 v Bratislave podľa googlemaps.com bude menší alebo rovný ako 56 km, verejný obstarávateľ predpokladá navážanie odpadu špeciálnymi zberovými vozidlami priamo do miesta odovzdania.

Pokiaľ sa miesto odovzdania odpadu bude nachádzať v takej vzdialenosti, že súčet najkratšej vzdialenosti od ulice Námestie Slovenského národného povstania v Bratislave podľa googlemaps.com do miesta odovzdania odpadu určeného uchádzačom a najkratšej vzdialenosti od miesta odovzdania odpadu určeného uchádzačom na ulicu Ivanská cesta 22 v Bratislave podľa googlemaps.com bude väčší ako 56 km verejný obstarávateľ nebude môcť odvážať odpad špeciálnymi zberovými vozidlami priamo na miesto odovzdania, vzhľadom na časovú snímku pracovnej smeny v rámci jedného dňa a odpad odvezie do prekládkovej stanice na Ivanskej ceste 22 a následne bude dopravovaný vo veľkokapacitných kontajneroch na miesto odovzdania v réžií verejného obstarávateľa, ktoré však nemôže byť od prekládkovej stanice vo väčšej vzdialenosti ako 130 km.

Miesto odovzdania odpadu umiestnené vo väčšej vzdialenosti ako 130 km (260 km tam a späť) je pre verejného obstarávateľa vysoko nákladové a neefektívne z pohľadu nastavenia obehu vozidiel, nakoľko by muselo dôjsť k zmenám v základnom fungovaní verejného obstarávateľa, k rozšíreniu vozového parku, personálnych, prípadne iných kapacít. Ponuka predložená na miesto odovzdania odpadu vzdialené od ulice Ivanská cesta 22 v Bratislave vo väčšej vzdialenosti ako 260 km tam a späť, nebude spĺňať požiadavky na predmet zákazky. Miesto odovzdania odpadu môže byť v rámci jednej Rámcovej zmluvy, tzn. jednej časti zákazky iba jedno a musí byť na území Slovenskej republiky z dôvodu administratívnej a časovej náročnosti cezhraničného prevozu odpadu. Pre vylúčenie pochybností uchádzačom určené miesto odovzdania odpadu môže byť rovnaké alebo rozdielne pre každú časť zákazky, do ktorej sa uchádzač rozhodol predložiť ponuku, avšak v rámci jednej časti môže byť uchádzačom určené len jedno miesto odovzdania odpadu. V prípade, že miesto odovzdania odpadu nie je zhodné s miestom zhodnotenia odpadu, miesto zhodnotenia odpadu nemusí byť umiestnené na území Slovenskej republiky. Miesta zhodnotenia odpadu môžu byť v rámci jednej Rámcovej zmluvy, tzn. jednej časti zákazky viaceré.

Požiadavky na plnenie zmluvy:

* Odberateľ odpadu je povinný preberať dovezeného odpadu minimálne v pracovných dňoch t.j. pondelok – piatok v čase od 07:00 hod. do 18:00 hod., v sobotu od 07:00 hod. do 14:00 hod., počas sviatkov, ak nepripadajú na nedeľu v čase od 07:00 hod. do 18:00 hod.
* Maximálne celkové predpokladané množstvo odpadu 20 01 08 na 48 mesiacov je 33 000 ton (16 500 t pre jednu časť, tzn. jednu Rámcovú zmluvu). Maximálne odhadované množstvo (určené hmotnosťou odpadu) na 1 mesiac je max. cca 900 ton kuchynského bioodpadu, ktoré môže byť odovzdané (pre vylúčenie pochybností platí, že odovzdanie tohto predpokladaného množstva nie je pre verejného obstarávateľa záväzné) v rámci jednej Rámcovej zmluvy, tzn. jednej časti zákazky.
* Miesto odovzdania odpadu musí byť vybavené digitálnou váhou na kompletnú dĺžku súpravy vozidla čo je min. 18 m s max. váhou súpravy 44 000 kg.
* Miesto odovzdania odpadu musí byť vybavené násypkou na vysypanie odpadu s veľkosťou min. 30 m3

.

* V prípade technologického výpadku výroby na strane odberateľa odpadu, je odberateľ odpadu povinný zabezpečiť kontinuitu vykládky odpadu.
* Odberateľ odpadu je povinný zabezpečiť a zaslať držiteľovi odpadu mesačný report in/out do 3 dní po ukončení mesiaca.

**Príloha č. 2 k Rámcovej zmluve o zhodnotení odpadu**

**NÁVRH NA PLNENIE KRITÉRIA / CENOVÁ PONUKA**

Jej obsah tvorí samostatný .xlsx súbor **Návrh na plnenie kritéria** určený na vyhodnotenie ponúk.

**Príloha č. 3 k Rámcovej zmluve o zhodnotení odpadu**

**ZOZNAM SUBDODÁVATEĽOV**

**(doplní uchádzač v predloženej ponuke)**

**IDENTIFIKAČNÉ ÚDAJE**

Obchodné meno:

Adresa sídla:

IČO:

Dolu podpísaná osoba/osoby oprávnená konať za dodávateľa týmto čestne vyhlasujem, že na realizácii predmetu zákazky **„*Zhodnotenie kuchynského biologicky rozložiteľného komunálneho odpadu*“,** vyhlásenej verejným obstarávateľom Odvoz a likvidácia odpadu a.s. v skratke: OLO a.s., Ivanská cesta 22, 821 04 Bratislava

sa nebudú podieľať subdodávatelia a celý predmet uskutočníme vlastnými kapacitami\*

sa budú podieľať nasledovní subdodávatelia: *\**

Obchodné meno alebo názov subdodávateľa:

Adresa pobytu alebo sídla:

Identifikačné číslo alebo dátum narodenia subdodávateľa:

údaje o osobe oprávnenej konať za subdodávateľa

- meno a priezvisko

- adresa pobytu

- dátum narodenia

Podiel subdodávky v %: ..............

Stručný opis predmetu subdodávky: ........................

(ďalších doplniť podľa potreby)

V .................................... dňa ...................

......................................................

meno, priezvisko a podpis\*\*

oprávnenej osoby konať za uchádzača

*\* označte skutočnosť*

*\*\* v súlade so zápisom v obchodnom registri, resp. v živnostenskom registri*